CELEX: 62016TN0170
Language: da
Date: 2016-04-19 00:00:00
Title: Sag T-170/16: Sag anlagt den 19. april 2016 – Guardian Glass España, Central Vidreiera mod Kommissionen

4.7.2016   
            
            
               DA
            
            
               Den Europæiske Unions Tidende
            
            
               C 243/35
            
         Sag anlagt den 19. april 2016 – Guardian Glass España, Central Vidreiera mod Kommissionen
   (Sag T-170/16)
   (2016/C 243/38)
   Processprog: spansk
   
      Parter
   
   
      Sagsøger: Guardian Glass España, Central Vidreiera, S.L. (Llodio, Spanien) (ved advokaterne M. Araujo Boyd, D. Armesto Macías og A. Lamadrid de Pablo)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Søgsmålet og de i stævningen beskrevne annulationsanbringender antages til realitetsbehandling.
            
         
               —
            
            
               Annullationsanbringenderne i stævningen tages til følge, og som følge heraf annulleres den anfægtede afgørelse.
            
         
               —
            
            
               Der anordnes indledning af en formel undersøgelsesprocedure som omhandlet i artikel 108, stk. 2, TEUF, således at sagsøgeren kan udøve sine processuelle rettigheder, og Kommissionen formelt og juridisk korrekt kan afhjælpe sin tvivl med hensyn til, om den omhandlede støtte er forenelig med det indre marked.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Det foreliggende søgsmål er anlagt til prøvelse af Europa-Kommissionens afgørelse, meddelt til de spanske myndigheder ved Kommissionens skrivelse af 15. juli 2015 benævnt »Skattemæssige forhold i Baskerlandet (Álava) – uformel underretning vedrørende supplerende bemærkninger til spørgsmålet, om retningslinjerne for regionalstøtte af 1998 er forenelig med det indre marked« og meddelt sagsøgeren af de spanske myndigheder den 19. februar 2016, og hvorefter støtte, som Guardian har modtaget, ikke er forenelig med det indre marked.
   Til støtte for søgsmålet har sagsøgeren anført to anbringender.
   
               1.
            
            
               Første anbringende.
               Sagsøgeren har først og fremmest gjort gældende, at Kommissionen har vedtaget en afgørelse, hvori det fastslås, at en individuel støtte er uforenelig med det indre marked, hvorved Kommissionen har tilsidesat artikel 250 TEUF og kollegialitetsprincippet, idet afgørelsen ikke er blevet vedtaget af kommissærkollegiet, og såvel artikel 108, stk. 2, TEUF som artikel 4 og 13 i forordning 659/1999 (1), idet Kommissionen har undladt at indlede den formelle undersøgelsesprocedure før vedtagelsen af afgørelsen.
            
         
               2.
            
            
               Andet anbringende.
               Sagsøgeren har med det andet annullationsanbringende, der er fremsat subsidiært, påberåbt sig en tilsidesættelse af artikel 107, stk. 3, TEUF, idet sagsøgeren finder, at Kommissionens afgørelse indeholdt en fejl ved vurderingen af, om støtten er forenelig med det indre marked.
            
         
      (1)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af EF-traktatens artikel 93 (EFT L 83, s. 1).